Arizona kaprimulgo

Arizona kaprimulgo (laŭ la scienca nomo Antrostomus arizonae) nomita ankaŭ Meksika kaprimulgo (sed estas alia Meksika kaprimulgo (Nyctiphrynus mcleodii)) estas noktula specio de kaprimulgoj de la genro Antrostomus kun 11 aliaj specioj. Ĝi troviĝas en Centra Ameriko kaj en Nordameriko, kie ĝi estas plej ofte aŭdata en sia teritorio, sed malpli ofte vidata pro sia efektiva kamuflado. Ĝi estas mezgranda kaprimulgo de sudokcidenta Usono, Meksiko, kaj norda Centrameriko.

Taksonomio kaj sistematiko
Ĝis 2010 la Arizona kaprimulgo kaj tio kio estas nun la Kriema kaprimulgo (Antrostomus vociferus) estis konsideritaj samspeciaj. Ili estis apartigitaj baze sur diferencoj en genetiko, morfologio, kaj voĉo.Chesser, R. T., R. C. Banks, F. K. Barker, C. Cicero, J. L. Dunn, A. W. Kratter, I. J. Lovette, P. C. Rasmussen, J. V. Remsen, Jr, J. D. Rising , D. F. Stotz, kaj K. Winker. 2010. Fifty-first supplement to the American Ornithologists’ Union Check-list of North American Birds. Auk 127(3):726-744. Ambaŭ restas frataj specioj kaj kun la Puertorika kaprimulgo (A. noctitherus) formas superspecion.Cink, C. L., P. Pyle, kaj M. A. Patten (2020). Mexican Whip-poor-will (Antrostomus arizonae), versio 1.0. En Birds of the World (P. G. Rodewald, Editor). Cornell Lab of Ornithology, Ithaca, NY, USA.  Alirita la 16an de Oktobro, 2021 La Arizona kaprimulgo havas jenajn kvin subspeciojn:

A. a. arizonae Brewster (1881)
A. a. setosus van Rossem (1934)
A. a. oaxacae Nelson (1900)
A. a. chiapensis Nelson (1900)
A. a. vermiculatus Dickey & van Rossem (1928)

Aspekto
La Arizona kaprimulgo estas 23 ĝis 24 cm longa kaj pezas 45 ĝis 50 g. Ĝenerale ĝiaj supraj partoj estas grizbrunaj kun nigrecbrunaj strioj; la krono havas larĝajn nigrecbrunajn striojn. La gorĝo kaj brusto estas nigrecaj kun maldika blanka bendo sur la malsupra gorĝo inter ili. La ventro estas sablokolora kun brunaj strioj. La plej eksteraj tri paroj de vostoplumoj de la masklo havas larĝajn blankajn pintojn; tiuj de la ino estas pli mallarĝaj kaj sablokoloraj. La flugiloj estas brunaj kun flavbrunaj kaj sablokoloraj punktoj kaj makuloj. La subspecioj iom diferencas. Ili estas pli helaj en la nordo kaj pli malhelaj en la sudo kaj ekzistas varioj en la tono de la korpokoloro (kelkaj estas pli ruĝecaj) kaj la grandeco kaj formo de la punktoj kaj makuloj.

Distribuado kaj habitato
La subspecioj de la Arizona kaprimulgo jene distribuiĝas:

A. a. arizonae, reproduktiĝas el sudorienta Kalifornio ĝis sudokcidenta Teksaso kaj suden ĝis la meksikaj ŝtatoj Jalisco kaj Guanajuato. La plej nordaj retiriĝas suden vintre.
A. a. setosus, loĝanta en orienta Meksiko el centra Tamaulipas suden ĝis la Istmo de Tehuantepeko en nordokcidenta Chiapas.
A. a. oaxacae, loĝanta en sudokcidenta Meksiko el Michoacán ĝis la Istmo de Tehuantepeko. 
A. a. chiapensis, loĝanta en orienta Oaxaca kaj norda Chiapas suden ĝis centra Gvatemalo.
A. a. vermiculatus,  loĝanta en Honduro kaj Salvadoro.

A. a. arizonae loĝas en pluraj similaj pejzaĝoj en meza ĝis meza-supra altitudo, duonaridaj ĝis humidaj, kun la komunaj trajtoj ĉe kverkoj kaj pinoj. La vivejo de la pli suda loĝanta subspecio estas malbone konata, sed ankaŭ tie ili estas birdoj de arbaro kaj maldensarbaro.

Kutimaro
La konduto de la Arizona kaprimulgo ne estas amplekse studita, sed oni supozas, ke ĝi estas esence la sama kiel tiu de la Kriema kaprimulgo. Tiu specio estas krepuskula kaj noktula, kaj ripozas senmove dumtage.

Manĝado
Oni supozas, ke Arizonaj kaprimulgoj manĝas kiel la Kriema kaprimulgo per antaŭeniro de arba ripozejo kaj malpli ofte de la tero. La predo de ĉi-lastaj estas insektoj, kun tineoj kaj skaraboj kiel la dominantaj tipoj.

Reproduktado
La Arizona kaprimulgo demetas sian ovaron de du ovoj rekte sur folirubon sen konvencia nesto. En Arizono ili estas demetataj en majo kaj frua junio; la demetado-datoj ne estas konataj aliloke. Kaj masklo kaj ino havas kovareon, kio probable signifas, ke ambaŭ seksoj zorgas pri la ovoj, same kiel la Kriema kaprimulgo.

Voĉo
La Arizona kaprimulgo estas pli ofte aŭdata ol vidata. Ĝia kanto estas onomatopea simila al tiu de ĝia orienta parenca birdospeco, sed pli malalta kaj "malpli 'akra' kaj iomete 'pli mallaborema'". Ĝi ankaŭ faras diversajn aliajn sonojn, inkluzive de "ununura, malalta, milda krieto aŭ stranga noto", grumblo kaj "grumblo-ĉuko".

Statuso
La IUCN taksis la Arizonan kaprimulgon kiel Malplej Zorgigan. Ĝi havas tre grandan teritorion kaj ĉirkaŭkalkulitan populacion de 320 000 maturaj individuoj, kvankam oni kredas, ke ĉi-lasta malpliiĝas. Neniu tuja minaco estis identigita.

 Referencoj 

Eksteraj ligiloj

Kategorio:Kaprimulgoformaj
Kategorio:Birdoj de Nordameriko
Kategorio:Birdoj de Centra Ameriko